לילות

"**לילות**" היא אחת היצירות החשובות ביותר של ערי גלס, אומן ישראלי יליד גרמניה. זהו  המתאר באמצעות  את זוועות השואה, וכולל 20 ליטוגרפיות בשחור-לבן במהדורה האנגלית המקורית מ-1943, שהורחבה מאוחר יותר ל-28 במהדורה העברית שיצאה ב-1945.

## היצירה
### היסטוריה
"לילות" היא יצירת אמנות ייחודית המעוגנת עמוקות ברקע האישי של האומן ערי גלס, חייל קומנדו וקצין במלחמת העולם הראשונה, שחוויותיו בקווי החזית עיצבו באופן משמעותי את המיקוד של נושאי אומנותו. זהו רומן גרפי ללא מילים שבו תיאור מוקדם של השואה, אך כזה שנוצר בזמן שהמתרחש באירופה טרם היה ידוע ביישוב בארץ כעובדות לאשורן, אלא הגיע בעיקר כהדים של שמועות. למרות זאת, הדימויים המרכיבים את היצירה היו כה ריאליסטיים, כאילו חזה גלס במראות במו עיניו. לצד איכויותיה האמנותיות והתוכן המקורי שלה, סיפור התהוותה של 'לילות' – משלבי היצירה והחיתוך בלינולאום ועד להפצתה כספר – הוא סיפור מרתק ויוצא דופן לא פחות מהדימויים המופיעים בה. בחורף 1942 אושפז גלס בחדר החולים של קיבוץ יגור כשהוא סובל מחום גבוה מאוד, ומתוך הזיותיו עלו בדמיונו מחזות ביעותים על סבל, רוע ופוגרומים. חזיונותיו היו חדים, חיים וברורים, ובעודו קודח החל לרשום סקיצות לציורים חזקים ומטלטלים שסיפרו בשחור ולבן את מה שטרם ידעו, או לא רצו לדעת ב-1942 לגבי התופת המתרחשת נגד היהודים באירופה. לאחר החלמתו, הוא ניגש לעבודה ובחר ליצור את מה שראה בחזיונותיו בסדרה של חיתוכי לינולאום. הסיפור מתחיל באיורים המתארים את האומן מתעורר מסיוט, ומה שנראה כיד המוות מנחה אותו לספר את שהוא רואה. ההדפסים הבאים מתארים את תחילת הזוועות נגד היהודים: שריפות, פוגרומים, חקירות והשפלות. בתמונות הבאות הופכת הזוועה קשה עוד יותר: אישה נושאת את ילדה לצד אביו המת, הוצאות המוניות להורג, מחנות ריכוז, רצח, ייאוש, ניסיונות בריחה וקורבנות הטובעים בים. למעשה גלס, שהתמודד עם מראות של של הרג המוני בתקופתו כחייל במלחמת העולם הראשונה, יצר תמונה מדויקת של הזוועות באירופה, שבאותה תקופה הגיעו לארץ ישראל רק כשברי מידע. לפיכך, "לילות" הוא אחד הייצוגים האומנותיים המוקדמים ביותר של השואה. גלס נתן ליצירתו את הכותרת "לילות", אולי כמחווה ללילה מוכה ההזיות שבו נהגתה. הוא עצמו לא חווה את השואה, לאחר שעזב את גרמניה ועלה לארץ ישראל בתחילת שנות ה-30, אך היצירה הושפעה מהמראות שראה וחווה במהלך שירותו הקרבי במלחמת העולם הראשונה, וכן מתיאורי הפוגרומים שעליהם שמע, כולל פוגרום 1938 ("ליל הבדולח") שבו נרצח קרל אדלר, אביה של אשתו סוזי/שושנה.

#### מהדורת 1943
שמאל|לא ממוסגר|240x240 פיקסלים
היצירה "לילות" הוצגה לראשונה בפני חברי יגור, הקיבוץ בו התגורר ויצר גלס לאורך כ-25 שנה, ועוררה תגובות רגשיות עזות. גלס רצה לפרסם את עבודתו, אך התקשה למצוא בארץ ישראל מוציא לאור ליצירה שתוכנה היה אז שנוי מאוד במחלוקת. הוא לא ויתר וחיפש דרכים חלופיות להפוך את "לילות" לנחלת הכלל. היצירה הופיעה לראשונה כתיק עבודות (פורטפוליו) של 20 הדפסים ממוספרים וחתומים על ידי האמן, ובראשית 1943 הודפסה בשפה האנגלית בדרום אפריקה תחת הכותרת "Through the Night". הקשר עם בית ההוצאה לאור New Era Press ביוהנסבורג נוצר על ידי אחותה של חמותו שהיגרה לשם, אם כי לא ברור כיצד גלס הצליח ליצור את הליטוגרפיות ולשלוח אותן לדרום אפריקה במהלך שנות המלחמה. המהדורה באנגלית, שכללה 200 עותקים, פורסמה עם הקדמה מאת , היסטוריון וסופר ידוע מיוהנסבורג. רוזנטל הדגיש בדבריו את האלמנטים הרגשיים ביצירתו של גלס, וכתב כי בעיניו קורעת הלב מכל התמונות היא זו של הפליטים על ספינתם, וגופותיהם הנסחפות לאחר טביעתה. הוא הוסיף כי עם זאת, התכונה המדהימה ביותר בעבודתו של ערי גלס היא שלמרות הכל הוא נשאר אופטימי, ומציג גם את הקורבנות הקוראים לקום ולהילחם. לאיור דף השער בחר גלס בגולגולת שמתוך אחת מארובות העין שלה צומחים פרחים, דבר המרמז על מעבר מהלילה, דרך המוות אל ההתחדשות.

##### מהדורת 1945
שמאל|לא ממוסגר|240x240 פיקסלים
רק שנתיים לאחר מכן, ב-1945, כשהסתיימה מלחמת העולם השנייה וזוועות השואה נודעו בממדיהן האמיתיים והמחרידים, התקבל "לילות" על ידי מוציא לאור ישראלי והודפס בהוצאת הקיבוץ המאוחד. בגרסה העברית נוספו 8 הדפסים ונכתבה הקדמה מאת מבקר הספרות והעיתונאי דב סדן. לא ידוע בכמה עותקים הודפסה מהדורה זו. גלס הגדיל את מספר ההדפסים ל-28, הרחיב מעט את ממדיהם, ושינה את הכותרת לצורת הרבים "לילות". בכך העביר את היצירה מסיפור על לילה בודד לאלגוריה על השואה כסדרה אינסופית של לילות. "לילות" הוא סיפור בתוך סיפור: סיפור השואה ממוסגר ומשובץ בתוך הסיפור על האופן שבו היצירה באה לעולם. על ידי הכנסת האומן-הוא עצמו לתוכה, גלס הדגיש את הקושי לספר-להראות סיפור זה, תוך שהוא מזכיר לצופה שהאלבום, והאירועים שהוא מעביר, אינם "סיפור" דמיוני מומצא, אלא דבר המעוגן במציאות. דף השער מציג את האומן כשהוא עומד שפוף מעל שולחן השרטוט שלו, ואף ששרווליו מופשלים ונראה שהוא מוכן להתחיל בעבודה, דמותו נראית משותקת וסגורה מכל עבר על ידי הקשת המקיפה אותה, בעודו רכון מול הדף הריק.

**במאה ה-21**

בשנות העשרים של המאה ה-21 החל "לילות" למשוך עניין מחודש: ב-2018 פורסם בכתב העת האמריקאי היוקרתי "On Paper" מאמר נרחב שהציג את היצירה ואת הסיפור שמאחוריה; ב-2021 הייתה היצירה חלק מאוסף הגרפיקה "Graphic Witness: Five Wordless Graphic Novels" מאת ג'ורג' ווקר. בהקדמה לספר נכתב כי הוא מציג רומנים גרפיים נדירים ללא מילים מאת חמישה אמני חיתוך עץ גדולים מהמאה ה-20, שהסיפורים שהם מספרים משקפים את הסוגיות הפוליטיות והחברתיות של תקופתם, לצד נושאים רחבים יותר שנותרו רלוונטיים גם כיום. ב-2022 "לילות" יצא לאור מחדש בצרפת בהוצאת Ici-bas בספר שכותרתו "Dans La Nuit". המהדורה שובצה בקטלוג ההוצאה לצד אמני 'רומן ללא מילים' בולטים כגון . גם כיום מציעים מספר אתרי מכירות פומביות לרכישה את היצירה המקורית, תוך ציון שזהו ספר נדיר שממנו הודפסו רק עותקים בודדים.

###### ניתוח
שמאל|לא ממוסגר|420x420 פיקסלים
לאורך השנים נעשו מספר ניתוחים מקצועיים לגבי מאפייני ותכני "לילות" ולגבי המסרים של היצירה. ממחקר שנערך על ידי ד"ר רייצ'ל פרי וניתח אלבומים גרפיים שנוצרו בארץ ישראל המנדטורית על ידי אומנים יהודיים יוצאי גרמניה, עולה כי רגשות הניעו את היצירה, את מה שהאומנים בחרו לתאר ואת האופן שבו עשו זאת – בטון, בסגנון, במדיום ובטכניקה. "לילות" מציג את הלחץ והמועקה כפי שהם באים לידי ביטוי במצבו הרגשי של האומן, וכן בדיכוי של יהדות אירופה שאותו הוא מתעד. גלס פנה לטכניקה של חיתוך לינולאום, כדי להבליט את הסבל וכדי להעמיד במרכז את שאלת הלחץ – הפעלת הכוח שנדרשה ממנו כדי ליצור את היצירה מבחינה נפשית ופיזית. אומנות ההדפס נשענת על לחץ עז, כאשר החרט חותך, חורץ, מגלף ונועץ בלוח, ולאחר מכן, כאשר ההדפס מועבר דרך המכבש אל הנייר. "לילות" מעוצב כטקסט אוטוביוגרפי ונפתח **ב"יקיצה**" (איור א'), כאשר האומן יושב במיטתו לאחר שהתעורר מסיוט. עיניו אינן פקוחות; תחת זאת, הוא מכסה אותן בידיו או משפיל אותן כדי להתמקד בקרקע. חוסר יכולת זו, או הסירוב להביט, המוצגים בפתח האלבום, מאפשרים לגלס הן להודות בכך שהוא אינו עד ראייה שראה את הדברים שהוא מתאר במו עיניו, והן להתייחס להסתרה המכוונת של הראיות לזוועות מצד המשטר הנאצי. בשני הלוחות הבאים (איורים ב', ג') נמצא האומן שרוע ארצה, ציפורניו ננעצות באדמה כדי להימלט מלהקת עטלפים המעופפת מעל ראשו. לאחר הבריחה מנוף מבעית זה, הוא חוזר פנימה אל הסטודיו שלו, ובאיור שכותרתו "**דבר המוות**" (איור ד'), פחדו של האומן ממות יקיריו ובני עמו מתגשם ולובש צורה בדמותו המעוותת של המוות, הניצב מעליו, לוחץ על כתפו ומכוון את ידו. לאחר הלוח הרביעי, הסיפור עובר מההווה של גלס אל אירועים המתרחשים הרחק באירופה, ומהיחיד אל הכלל. הלוחות המרכזיים – גוף היצירה – מוקדשים לרצף של סצנות זוועה המתארות רדיפה, מאסר, עינויים, אונס, תלייה, שריפה והוצאה להורג של יהודים באירופה, כמו גם של אלו הנמלטים בסירות וטובעים בים. לאחר הלוחות הראשונים, הנרטיב עובר מהמציאות הנוכחית של גלס בארץ ישראל, אל הווה אחר המתרחש רחוק, באירופה, זה שיכול היה להיות שלו, לו היה נשאר בגרמניה. "לילות" לא רק מתאר את ההזדהות שלו עצמו עם הסובלים במרחק, אלא גם מבקש לעורר את המעורבות של צופיו. למרות המרחק הפיזי שלו מהמחנות, עבודתו אינה מרוחקת מבחינה רגשית, דבר המורגש לא רק בהבעות הפנים של הדמויות, אלא גם באופן שבו הן לחוצות אל קדמת התמונה, ובאופן שבו כל דימוי ממלא את המסגרת כולה ומותיר רק שוליים דקים בין איור לאיור. הנרטיב של היצירה אינו מסתיים ב"**הקץ**" (איור כ"ב) הקשה מנשוא, אלא ממשיך בחמישה לוחות שבהם האומן נראה שוב בחדרו, כשהוא נאבק עם המוות. לבסוף, כשהוא משליך מעליו את כובד משקלו של המוות, נעמד האומן זקוף ונחוש בלוח שכותרתו "**קוּמָה!**" (איור כ"ו) ופותח את הדלת אל השמש העולה באופק. "**לַנֶּשֶׁק**" (איור כ"ז) מציג אותו כשהוא מחליף את החרט שלו ברובה ומצטרף לקהילה הנקראת להתנגד. בלוח האחרון, לאחר הלילה מגיע "**הִלָּחֵם!**" (איור כ"ח). אף נרטיב גרפי שנוצר באירופה בזמן השואה אינו מסתיים בצורה כזו. סיומו המרומם, המדומיין והצופה פני עתיד של "לילות" רותם יחד שואה וגבורה, אבן הפינה של זיכרון השואה הממלכתי של המדינה. האלבום של גלס נועד להפריך את תפיסת הפסיביות היהודית על ידי הדגשת הגבורה וההתנגדות לנאציזם, ועל ידי תנועה מלילה ליום, מחושך לאור, מייאוש לתקווה ומשיתוק רגשי לפעולה פיזית.

## גלריה

קובץ:לילות (1945) א. היקיצה.jpg|א. היקיצה
קובץ:לילות (1945) ב. בסופה.jpg|ב. בסופה
קובץ:לילות (1945) ג. הגות.jpg|ג. הגות
קובץ:לילות (1945) ד. דבר המוות.jpg|ד. דבר המוות
קובץ:לילות (1945) ו. בלהבות.jpg|ו. בלהבות
קובץ:לילות (1945) יד מחנה ריכוז.jpg|יד. מחנה ריכוז
קובץ:לילות (1945) כב. הקץ.jpg|כב. הקץ
קובץ:לילות (1945) כו. קומה.jpg|כו. קומה!
קובץ:לילות (1945) כז. לנשק.jpg|כז. לנשק
קובץ:לילות (1945) כח. הלחם.jpg|כח. הִלָּחֵם!


## קישורים חיצוניים

* Leilot – Through the Night, YouTube
* Scott Ponemone, Leilot: Erich Glas’s Traumatic Creation
* On Paper, Fall 2018, Volume 1, No. 6. Washington Print Club, Leilot Erich Glas. p. 26–32
* George Walker, Graphic Witness: Five Wordless Graphic Novels, p. 259–332
* Glas, Erich; Lev, Hagar; Gal, Iddo, "Dans la nuit", Toulouse. 2022


## הערות שוליים

קטגוריה:ציירים יהודים גרמנים
קטגוריה:ציירים ישראלים